
CAPITOLUL I 
ÎN DRUMUL PACHEBOTULUI 


Pachebotul era deci lângă cei patru naufragiati. 

— Imposibil să nu ne vadă! strigă Antonin. 

— Da! Da! horcăi Luc Badoit, care nu mai putea şi care fără 
ajutorul centurii de salvare, ar fi trebuit să fie ținut la suprafață, 
de cei trei tovarăşi ai lui. 

Cât priveşte pilotul şi mecanicul, obişnuiti cu ideea morții prin 
naufragiu, şi in plus mai İn vârstă decât cei doi tineri, nu aveau 
acelaşi optimism încăpățânat ca al lui Antonin Roscos. 

Ei nu mai credeau că in zgomotul mării, al vântului şi al ploii, 
care începuse să cadă, cineva ar fi putut deosebi de pe înaltul 
puntii sau al pasarelelor, cele patru epave omeneşti măturate de 
furtună. 

Totuşi, ascultară de rugămintea lui Antonin, care striga: 

— Mii de bombe! Tipati, tipati tare, agitati brațele! Trebuie să 
fim auziti, trebule!... 

Teribilă iluzie! Să crezi că s-ar putea auzi cele patru sărmane 
strigăte în mijlocul zgomotelor multiple şi asurzitoare ale 
vaporului care naviga în plină furtună! Nu, nimeni nu îi putea 
auzi! 

Dar Antonin Roscos avea totuşi dreptate, căci dacă vocea lor 
nu răsună departe cele patru epave fură totuşi văzute. 

Şi de cine? 

Vaporul eră chiar acela care plecase din Liverpool cu 
destinaţia Quebec, şi indiferent în faţa furtunii, graţie volumului 
său uriaş, îşi continua drumul liniştit. Nu era nimic extraordinar 
că naufragiatii se aflau tocmai în drumul pachebotului. 
Dimpotrivă, era logic şi normal, deoarece după ultima sa pană de 
motor, 17-B fusese îndreptat spre nord, în aşa fel încât să se 
încrucişeze pe drumul maritim pe care pachebotul trebuia 
neapărat să-l urmeze pentru a ieşi din marea Irlandei. 

Cred că aţi înţeles că Jean-Paul Leonec şi Victor Raguet, cu 
barcă lor 19-C pe care nu o oprise nici o pană, sosiră la timp în 
portul Liverpool, cu câteva ore înainte de plecarea vaporului. 

Chiar din Brest, Jean-Paul retinuse telegrafic, o cabină cu două 
paturi. 

Aşa că nu trebui decât să se prezinte pe pachebot cu tovarâşul 

său Victor pentru ca imediat un steward, să-i conducă imediat la 
cabina lor. 

Ea era de clasa a doua, dar foarte bine aşezată şi foarte 
confortabil amenajată. 

Cele două paturi se aflau faţă în faţă, separate de o parte prin 
uşa de intrare, iar de cealaltă prin masa de toaletă. Două cufere 
cu sertare se aflau deasupra paturilor. 

Bagajele lui Jean-Paul şi ale lui Victor, se aflau într-o valiză şi 
într-un mic geamantan. 

Ele fură repede aranjate în sertare. Apoi cu şepcile înfundate 
bine pe cap, cu mâinile înmănuşate în buzunarul pardesiului, cei 
doi tineri, foarte satisfâcuti se suiră pe punte. 

— Insfârşit, iată-ne şi aici! zise Totor cu un suspin de uşurare 
Sapristi! Mi-a fost şi mie teamă să nu avem o pană, cum a avut 
17-B. Adevărul, este că Antonin şi Luc au toate şansele să piardă 
vaporul. 

— Intr-adevăr, zise Jean Paul, pana i-a reţinut pe camarazii 
noştri, mai mult decât aşi fi crezut. Credeam, că ne vor ajunge 
mărind puţin viteza, ceea ce în urma urmei era foarte posibil, 
deoarece, noi care eram în avans, nu am accelerat deloc, iuteala 
lui 19-C. Dar, nu ne-au ajuns, şi îmi pare bine că am câştigat noi 
cursa, dar totuşi nu aşi vrea ca să li se întâmple vreo nenorocire 
acestui bun Antonin şi simpaticului Luc Badoit. Dacă pana lor e 
grava, vor fi ajutaţi sper, de mecanicul şi pilotul nostru. 

— Şi eu sper, răspunse Totor grav. 

Dar mecanicul parizian nu putea să-şi ascundă bucuria de a fi 
pe bordul pachebotului cu Jean-Paul în timp ce Antonin şi Luc se 
mai găseau poate în pană de motor. 

De altfel şi el se gândea sincer că, dacă 17-B, avea o avarie 
mai gravă, va fi ajutat la timp de 19-C. 

Căci într-adevăr, debarcând la unul din cheiurile Liverpoolului, 
Jean Paul ordonase pilotului şi mecanicului să nu rămână în port, 
ci să se întoarcă în larg, pentru a căuta pe 17-B fie pentru a-i da 
ajutor, dacă mai era în pană, sau pentru a-l scoate şi intra cu el 
în Liverpool. 

İn modul acesta, tânărul breton făcuse o primă aplicaţie a 
regulilor frateşti, chiar afectuoase, pe care cele două echipe 
rivale le aveau mereu, una faţă de alta. 

Dar odată această datorie împlinită, Jean Paul şi Victor cu 
spiritul lor sportiv care trebuia să fie în mod logic acelaşi în tot 
timpul meciului, se bucurau foarte mult că rivalii lor vor pierde 
plecarea vaporului. 

După cum ştiţi, Antonin şi Luc pierdurâ această plecare. 

Şi când pachebotul, care se numea Eduard al VIl-a, începu să 
se mişte pentru a ieşi din port, Luc Badoit şi Antonin Roscos nu 
sosiseră încă. 

— Asta e, zise Totor, nu mai avem rivali, soarta e decisă. 

Chiar şi Paul Leonec nu-şi putu ascunde bucuria. 

— Acuma, numai printr-o minune, rivalii noştri ar mai putea 
ajunge în munţii Stâncoşi odată cu noi. Numai printr-un miracol, 
am zis! 

Ori iată că acest miracol se produse şi chiar Jean Paul fu acela 
care îl cauză. 

Când Eduard al VIl-lea părăsi rada portului, intră imediat în 
furtună. 

Jean-Paul şi Victor nu vrură să piardă din spectacolul minunat 
pe care-l prezenta navigația în condiţiile actuale. 

In timp ce toţi pasagerii se retraserâ în cabinele lor, cei doi 
tineri rămaseră pe pasarelă. 

Rezemati de balustradă, admirară spectacolul mării înfuriate, 
ale cărei văluri uriaşe, bătute de ploaie, erau luminate ciudat, de 
razele de lumină de pe vapor. 

Dar în scurt timp lumina zilei îşi făcu apariţia. Spectacolul 
continua să fie măreț, cu lumina difuză a soarelui, mascat de o 
perdea groasă de nori. 

Ori Jean-Paul urmărind din ochi mersul unui val, a cărui 
creastă era curios dantelată de spuma mării, tresări brusc. 

Valul trecu, şi în golul care-l separa de valul următor, el văzu... 

Ceea ce văzu, îl făcu să nu ezite nici o clipă. 

Tipâ în gura mare. 

— Luc şi Antonin! 

Apucându-l pe Victor de braţ îl trase într-o goană până pe 
pasarela ofiţerilor de cart. 

Nici nu mai încercă să-şi dea seama dacă ofiţerul care se afla 
acolo, era, sau nu era căpitanul vaporului. 

— Căpitane, căpitane, nişte naufragiati! Acolo! La bord! 

— Aoh! Wery well! mormăi unul din subofiteri, şi imediat, cu 
acea fraternitate omenească care din fericire domneşte pe mare, 
ordonă ca vaporul să se oprească şi o barcă să fie lăsată pe 
mare. 

— Căpitane! Căpitane! exclamă Jean Paul servindu-se de data 
aceasta de limba engleză pe care o cunoştea foarte bine, vă cer 
insistent ca tovarăşul meu şi cu mine să căpătăm permisiunea ca 
să plecăm cu barca de ajutor; doi dintre naufragiati sunt tovarășii 

noştri. Trebuiam să călătorim împreună până la Quebec... Aşa са 
vă rugăm!... 

Cei doi ofiţeri schimbară o privire, apoi unul din ei aprobă din 
cap şi murmură: 

— All right! 

Jean Paul şi Victor nu mai aşteptarâ mai mult. 

Se precipitarâ de pe punte şi pe una din scâri, alergarâ pânâ in 
spatele vaporului, unde o barcă de salvare, se pregătea să 
înfrunte marea. 

Cum contra-maistrul însărcinat cu această manevră se opuse 
la cererea celor doi tineri, Jean-Paul pronunţă repede în engleză: 

— Permisiune specială а căpitanului!  Naufragiaţii саге 
trebuiesc salvaţi sunt prietenii mei, şi îi cunosc, 

O jumătate de ceas mai târziu, într-o cabină cu patru paturi, 
care se afla lângă cea ocupată de Jean Paul şi Victor, cei patru 
naufragiati îşi revenirâ în fire, unul după altul. 

Când fură scoşi din apă, erau aproape leşinati şi inconştienti. 

Dar căldura cabinei, o frictiune puternică şi un întăritor îi 
readuse imediat în simtiri; Luc şi Antonin rămaseră amândoi 
uimiţi când deschizând ochii, văzură în faţă lor pe Jean-Paul 
Leonec şi pe Victor Raguet. 

Dar imediat Antonin, cu acea spontaneitate particulară, 
pronunţă vesel. 

— Mii de bombe, era foarte natural ca să ne salvaţi, odată ce 
ne aflam în calea vaporului!... Dar în orice caz aţi venit la timp şi 
vă suntem sinceri recunoscători. Sper că vă suntem sinceri 
recunoscători. Sper că revanşa se va ivi cât de curând şi că voi 
doi veţi fi într-o situaţie asemănătoare ca să putem şi noi să vă 
salvăm viaţa. 

Jean Paul izbucni în râs în timp ce Victor exclamă: 

— Ei drace! Dar ai şi tu câteodată nişte dorinţe! Ba dimpotrivă 
doresc ca să nu poţi niciodată să-ţi iei revanşa şi ca viaţa noastră 
să nu se afle în primejdie ca să nu trebuie să fim salvaţi de tine. 

— Nu-i nimic, zise Luc, mai bine să пе îmbrăţişăm. 

Şi cu lacrimile în ochi, de emoție, cei patru tineri se 
imbrâtişarâ cu o dragoste frâteascâ. 

— Foarte frumos, băieţi, foarte frumos, zise o voce aspră. 

Toţi se întoarseră şi văzură stând în picioare, lângă paturile 
lor, pe care le părăsiseră, pe mecanicul Laurent Tramel şi pilotul 
Patrick Bon, scapati şi ei din naufragiul lui 17-B. 

Urmă de o parte şi de alta strângeri de mână, şi cuvinte de 
părere de rău pentru pierderea automobilului de curse. 

Se luă de altfel imediat decizia ca să se trimeată o telegramă 
Societăţii Nautice, căruia nu trebuiau să-i plătească nici o 
despăgubire, deoarece toate cazurile de naufragiu, erau 
prevăzute printr-o asigurare, după cum le explică Laurent 
Tramel. 

Deci, cei patru tineri şi cei doi oameni nu mai trebuiau să se 
preocupe de trecut şi aveau toată libertatea să se gândească la 
viitor. 


CAPITOLUL II 
IDEEA LUI JEAN PAUL 


Călătoria până în Quebec se efectuă fără nici un incident. 

Fiind singurii francezi de pe bord, tinerii noştri, mecanicul şi 
pilotul, nu se amestecară în viaţa celorlalţi pasageri. 

Ei se mulţumiră să vorbească între ei şi să contemple 
spectacolul monstru al oceanului. 

Laurent Tramel se aranjă pentru a face cunoştinţă cu 
mecanicul şef al lui Eduard al VIl-lea şi graţie acestei prietenii, 
tinerii călători se instruită într-un mod foarte interesant. 

Cum această călătorie, nu este ultima, vom lăsa pentru 
altădată descrierea transatlanticului. 

Ceea ce vă interesează acuma, e să ştiţi, ce vor face tinerii 
noştri aventurieri, odată ajunşi la Quebec. 

Inainte de toate, trebuie să vă reamintesc o conversaţie foarte 
interesantă, care avu loc pe vapor, chiar în seara când acesta 
pătrundea în apele golfului Saint-Laurent. 

Era după cină. 

Cei doi cercetaşi şi cei doi „civili” erau singuri. Cuvântul civil 
fusese dat în glumă de Antonin Roscos lui Victor Raguet şi Paul 
Leonec în contrast cu „cercetaş” care în ochii tânărului marsiliez, 
căpăta o formă militară. Intr-o zi, el le spuse dând din umeri: 
„Noi, suntem cercetaşi; voi, ce sunteţi? Drace! Nişte civili!” Aşa 
dar cei doi cercetaşi şi cei doi civili, cu mecanicul şi pilotul erau 
adunaţi într-un mic fumoar-bibliotecă, care era, oarecum salonul 
lor particular. 

Tramel şi Bon fumau o ţigară în timp ce, cei patru tineri 
discutau între ei. 

Dar iată că deodată Jean Paul încetă să ia parte la discuţie şi 
începu să-i privească gânditor pe mecanic şi pe pilot. 

In scurt timp Victor, Luc şi Antonin, urmăriră şi ei privirea lui 
Jean Paul, care de altfel prin caracterul său, exercita asupra lor 
un fel de supremație morală, aşa că întoarseră cu toţi capul spre 
mecanic şi pilot. Aceştia îşi dădură seama de atenţia ciudată cu 
cane erau priviţi, Laureat Tramel, aruncând într-o scrumieră 
capătul ţigării sale, exclamă: 

— Ei bine! Domnilor aventurieri, puteţi să-mi spuneţi şi mie ce 
dracu am pe faţă, de vă uitaţi toţi ţintă la mine?... 

Jean Paul, fu acela care îi răspunse: 

— Nu ai nimic pe obraz, dar în capul meu s-a năzărit ceva nou. 

— Şi ce dracu ti-sa năzărit? întrebă Antonin 

— După câte ştiu, continuă Jean Paul, dragul meu Tramel şi 
Bon, v-aţi decis să vă intoarceti în Franţa şi în consecinţă să ne 
părăsiţi la Quebec... Această decizie vă este dictată ае o dorinţă 
irezistibilă sau de o necesitate absolută ca să vă intoarceti în 
patrie? 

Tramel şi Bon schimbară o privire şi primul răspunse: 

— Pe cuvântul meu, nu! Bon este văduv şi fără copii; eu sunt 
celibatar; în afară de câteva rude foarte îndepărtate nu avem 
familie. Am avut de gând să ne întoarcem în Franţa cum e şi 
natural, dat fiind situaţia noastră în compania nautică. 

— Dar în fine, reluă Jean Paul, sunteţi liberi, complect singuri? 
V-ar place să părăsiţi Societatea Nautica? 

— Desigur că da, exclamă Patrick Bon, pilotul; nu avem 
angajament şi dacă părăsim slujba ni se va plăti leafa pe zilele 
lucrate şi cu asta, basta. А 

— Ei bine! reluă Leonec cu о voce gravă. İn cazul acesta iată 
ce vă propun: Nu vă intoarceti în Franţa, cel putin acum. La 
Quebec, veţi scrie o scrisoare Societăţii, prin care vă înaintați 
demisia şi veţi deveni colaboratorii noştri. Vă veţi fixa voi singuri 
salariul şi ne veţi însoţi în meciul în care suntem angajaţi. Odată 
expediţia terminată vă veţi reîntoarce în Franţa cu noi dacă vreţi 
vrea, sau după cum cred, vă veţi face o situaţie în America. 

Propunerea era într-adevăr neaşteptată pentru toţi. 

Ea produse o surpriză mare, în special mecanicului şi pilotului 
care fură tentaţi de propunere. 

Totuşi fără a aştepta răspunsul, Antonin şi sări cu gura. 

— Mii de bombe! Idei a este bună, dar sper, dragă Jeane, că 
nu-i vei acapara pentru tine singur, pe amândoi? 

Jean Paul zâmbi şi îi răspunse: 

— M-am gândit şi la lucrul acesta, aşa că ideea mea este 
următoarea, bine înţeles dacă Tramel şi Bon sunt de acord; unul 
va merge cu voi şi celălalt ne va însoţi pe noi, 

— Foarte bine, zise Luc, foarte bine, dar cum vom face 
alegerea? 

— Nu există decât un singur mijloc, tragerea la sorti: două 
nume într-o pălărie; şi decidem ca primul nume care va ieşi să fie 
atribuit echipei tale. Bineînţeles acela care va rămâne în pălărie, 
va fi pentru noi. 

Toate acestea erau atât de simplu şi de ingenios încât, cei doi 

oameni nu puturâ sâ se abtinâ de a nu zâmbi. 

Era de altfel rândul lor ca sâ vorbeascâ. 

Pilotul şi mecanicul se consultară din ochi şi Bon murmură: 

— Da, găsesc ideea bună şi o accept! 

— Eu, de asemenea, zise Laurent Tramel. 

Şi amândoi, întorcându-se spre băieţi pronuntarâ hotărâți: 

— Acceptăm! 

— Bravo! exclamă Luc. 

— Straşnic! striga Victor, bătând din palme. Cât priveşte 
detaliile, le vom discuta mai târziu. 

— Ba chiar acum, răspunseră aceştia. 

— Cu plăcere, răspunseră băieţii în cor. 

Intr-o clipă, Roscos rupse din carnetul său o foaie pe care o 
împărţi în două. Pe prima bucată de hârtie el scrise: Laurent 
Tramel. Pe а doua: Patrick Bon. Impături cele două bucăţi de 
hârtie în patru, le aruncă în pălăria sa de cercetaş, le amestecă 
bine şi apoi o prezentă lui Victor Raguet, zicându-i: 

— Ei bine! Tu care eşti cel mai tânăr dintre noi, vei decide 
soarta!... 

Eroul nostru îşi băgă mâna în pălărie, apucă o hârtie, o ridică 
în aer, o desfăcu şi citi: 

— Patrick Bon! 

Apoi strigă, vesel: 

— Odată, de două ori, de trei ori!... Adjudecat... Domnul 
Patrick Bon, pilot, face parte definitiv din echipa numărul doi, 
compusă din Antonin Roscos şi Luc Badoit. 

Imediat, foarte emoţionat, bravul pilot întinse mâinile lui 
Antonin şi lui Luc. 

Cât priveşte Laurent Tramei, care rămase echipei numărul 
unu, făcu acelaşi gest faţă de Jean Paul şi de Victor Raguet. 

ж 


ж ж 


İn modul acesta cele douâ echipe se compuneau асита din 
trei persoane fiecare, şi soarta le fusese amabila, câci simpatia 
marinarului Patrick Bon se îndreptase spre Antonin Roscos şi în 
consecinţă şi pentru Luc Badoit, în timp ce mecanicul Laurent 
Tramel, înclina spre ceilalţi doi. Astfel compuse, cele două echipe 
rivale aveau acum o şansă în plus ca să lupte victorioase 
împotriva primejdiilor care nu vor lipsi să se ivească în cursul 
formidabilei lor aventuri. 

Laurent Tramel era un bărbat de vreo 36 de ani, voinic, 
muşchiulos, cu părul negru şi originar din Laume. Era renumit 

printre prietenii sâi pentru forta lui muşchiularâ. Cât priveşte 
Patrick Bon, contrasta їп mod izbitor cu prietenul sâu. Era un 
normand indesat, dar cu toatâ talia lui micâ, era de o fortâ 
herculeană! Pe faţa lui luminoasă doi ochi albaştri sclipeau 
ştrengăreşte. Era un marinar priceput şi un pilot de prima clasă. 
Cei doi „cercetaşi” şi cei doi „civili” puteau să se bucure, 
fiecare în parte, de achiziţia făcută şi de pretioşii colaboratori pe 
саге îi căpătaseră pentru continuarea expediției lor aventuroase. 

CAPITOLUL III 
CURIOZITĂŢILE VAGOANELOR 
PULLMAN 


La fel ca şi traversarea, sosirea la Quebec, fu foarte banală. 
Cele două echipe nu-şi pierdură vremea de geaba. Totuşi 
sacrificară o zi pentru a vizita oraşul. 

Quebec este un oraş al Dominionului Canadian, capitala 
Canadei de jos, sau mai bine zis, chiar a provinciei Quebec. El se 
află aşezat pe malul fluviului Saint-Laurent. Oraşul numără 
şaptezeci de mii de locuitori; el se împarte în două; oraşul vechi 
este aşezat la nord de Saint-Laurent, pe un platou care domină 
fluviul. Casele, vechile castele şi fortărețele etajate în amfiteatru 
oferă un spectacol dintre cele mai curioase şi din cele mai 
pitoreşti din lume. Oraşul nou s-a ridicat chiar pe malul fluviului; 
cuprinde numeroase case de comerţ, hoteluri şi fabrici. 

Nu trebuie de uitat că Quebec a fost fondat la începutul 
secolului şaptesprezece, de exploratorul francez Champlain. În 
secolul optsprezece, englezii cuceresc oraşul de la francezi, într-o 
împrejurare nenorocită pentru ei, deoarece Franţa, nu sustinu 
îndeajuns pe apărătorii posesiunii sale de peste Atlantic. În anul 
1690, guvernatorul francez Fontenay, apără eroic şi victorios 
oraşul Quebec împotriva generalului englez Phillips; dar în 1759, 
englezii recuceriră oraşul pe care francezii îl pierdură pentru 
totdeauna. 

Cum acest oraş este cheia întregii Canade, deveni colonie 
engleză, apoi Dominion, de la cuvântul englez „domination” care 
într-o măsură înseamnă şi „colonie” - bucurându-se de o 
anumită independenţă şi de o considerabilă autonomie. 

Cei şase francezi, vizitară câteva curiozitâti din oraşul vechi, 
salutară monumentul generalului Montcalm, în faţa căruia 
meditară câteva minute cu pălăria scoasă. 

İn fine se aranjară ca să plece chiar în noaptea aceia spre 
munţii Stâncoşi. Trebuiau pentru aceasta, să traverseze aproape 
toată Canada, de la est la vest. Mijlocul cel mai practic pentru 
timpurile acelea era un tren semi-direct al lui Canadian Pacific 
Railway. Acest tren trebuia să-i ducă până la Calzary, oraş situat 
chiar la picioarele primelor lanţuri de munţi. 


12 


— Dragii mei - zise Jean-Paul, їп timp ce erau adunati cu toti 
într-o cameră a hotelului, la care traseră - nu ne va sluji la nimic 
dacă vom intra în rivalitate de pe acum. Adevărata luptă între 
noi, nu va începe decât la picioarele munţilor Stâncoşi. 

— Ai dreptate, aprobară cu toţi în cor. 

— La Calzary, reluă Jean Paul, ne vom despărţi. Fiecare din 
noi, va beneficia de propria sa echipă, de calităţile sale fizice şi 
de vederile sale proprii asupra metodelor de urmat în expediţia 
care va începe în munţii Stâncoşi canadieni, unde o parte din 
familia Celestin Lion este ţinută prizonieră de un trib sălbatec, şi 
unde se află ascunsă şi marea comoară a Pieilor Roşii. Deci, în 
concluzie: până la Calzary, vom călători împreună în tren; iar la 
Calzary ne vom separa în două echipe definitiv rivale, şi ne vom 
organiza nestingheriti expedițiile respective. Sunteţi cu toţii de 
acord? 

— Da! Da! Da! 

În urma acestei consfătuiri, cei şase francezi plecară chiar în 
acea noapte cu un tren al lui Canadian Pacific Railway. 

Cu toate că hoinăriseră prin toată, lumea, Laurent Tramel şi 
Patrick Bon, nu veniseră niciodată prin America de Nord; tot aşa 
şi cei patru băieţi, astfel că habar nu aveau despre căile ferate 
americane, care diferă enorm de cele europene. 

— Mii de bombe! exclamă Antonim De mult doream să 
călătoresc într-un mare tren american; acest popor are reputaţia 
de a fi practic şi confortul lor în voiaj, nu a fost întrecut de 
nimeni. Vom vedea dacă această reputaţie este bine meritată. 

— Se pare, zise Luc Badoit, că nu există decât o singură clasă 
pentru călători şi nu de întâia, de a doua, şi de a treia, ca în 
Franţa. 

Conduşi de un interpret, cu toate că vorbeau destul de bine 
engleza, cei şase francezi se aflară în curând instalaţi într-un 
vagon-pullman, adică într-un vagon de lux, unde de altfel nu 
rămaseră în el, cât timp trenul stătea în gară. Din contră, se 
plimbară din vagon în vagon, începând cu furgonul din urmă şi 
terminând cu tenderul locomotivei. Toate vagoanele, foarte 
lungi, erau cu coridoare; se putea astfel circula de la un capăt la 
celălalt al trenului; banchetele, acoperite cu piele roşie, foarte 
confortabile. Spătarele banchetelor erau mobile, aşa că se 
puteau muta după voinţă în sensul mersului. Un alt sistem de 
vagon, numit „vagon-special” realiza idealul confortului pentru 
călătoria în timpul zilei; se plătea bineînţeles un supliment. 
Acestea erau compartimente foarte luxoase; cu covoare groase 

şi cuprindeau douăzeci şi patru de fotolii confortabile, aşezate pe 
două rânduri. Apoi veneau vagoanele pullman propriu zise, car e 
aveau fiecare vreo douăzeci de locuri. 

Fiecare călător are bancheta lui în timpul zilei şi patul său în 
timpul nopţii. În timpul zilei, patul superior se încadrează în 
peretele bombat ai vagonului şi devine complect invizibil. Patul 
inferior este compus din două banchete care îşi fac faţa. Lângă 
aceste dormitoare publice care sunt adevăratele pullmane şi 
care nu sunt prea scumpe există câteva compartimente 
particulare pentru două, patru sau şase persoane, dar care sunt 
foarte scumpe. 

— Mii de bombe! zise Antonin. Nu prea îmi plac aceste 
dormitoare ambulante unde se sforăie împreună. 

— Totuşi, zise Jean Paul, după câte am auzit, americanii sunt 
foarte mândri da vagoanele lor. 

— Nu pot înţelege mândria lor, zise Victor; vagoanele noastre- 
paturi din Franţa sunt de zece ori mai confortabile şi mai 
igienice, decât aceste trenuri. 

Eroii noştri, constatară cu mirare, că tot personalul de serviciu 
din acel tren, era compus numai din negri. 

Pe la orele nouă seara, paturile sunt pregătite de negrul de 
serviciu, în fiecare compartiment. El agaţă de o vergea o perdea 
care se închide în interior prin nişte butoniere şi care cade din 
plafon până în podea; fiecare perdea izolează pe cei care dorm. 
Vine însă momentul dezbrăcării. Teribilă problemă; căci spaţiul 
care separă patul inferior de patul superior este atât de îngust 
încât e imposibil ca să te aşezi pe patul de jos; aşa că trebuie să 
începi să te dezbraci în culoarul comun şi să termini restul culcat 
pe pat. 

— Mii de bombe! exclamă Antonin. lată un exerciţiu care ne va 
face să ne desfăşurăm calităţile noastre de gimnastici; ce 
suplete, ce ingeniozitate ne va trebui! 

— Într-adevăr! zise Luc râzând. Е un lucru ре care cred că пісі 
americanii nu-i găsesc practic! 

— Hm! zise Laurent Tramel, reputaţia americanilor este mult 
deasupra realităţii, după cum o puteţi constata la fiecare pas! 

Ceea ce îi mira mai mult pe cei 6 francezi era faptul că 
femeile, care călătoreau în pullmane, se aflau în aceiaşi situaţie, 
adică trebuiau să înceapă dezbrăcatul tot în culoare. 

— Niciodată, zise Jean-Paul, franţuzoaicele nu ar consimti la 
această exhibiţie publică; ar prefera să doarmă îmbrăcate. 

— Da - zise Patrick Ban, grav - încă un elogiu ăl femeii 

franceze. 

İn fine, fiecare pat, cu toate câ nu era prea larg putea fi ocupat 
de două persoane. Negrul venea şi pleca într-una, aranja 
perdelele şi stingea lumina. 

Din spatele perdelelor veneau vagi murmure: unii fluierau 
cântece înainte de a adormi; se auzeau râsete înfundate, 
sforăituri şi în scurt timp în tot vagonul nu se mai auzea decât un 
zgomot uniform, acel al sforăitului comun al celor care dormeau. 

Cei şase francezi, care erau foarte obosiţi de traversarea 
oceanului, nu întârziară să adoarmă şi ei, cu toată situaţia bizară 
pe care le-o produse prezenţa atâtor persoane pe jumătate 
dezbrăcate. Obişnuiţi să se trezească devreme, toţi aventurierii 
noştri se deşteptară la orele şase dimineaţa. După ce îşi făcură 
toaleta, de dimineaţa se duseră să dejuneze în vagonul- 
restaurant. Masa din pullman, care este servită dimineaţa, e 
foarte copioasă; e formată din două feluri foarte delicioase: unul 
e grapfruitul şi celălalt e buchwheat-cake. Grapfruitul e un fel de 
portocală enormă, puţin amăruie, cu coaja gălbuie, care se taie 
în două, se toarnă zahăr pudră peste ea şi se mănâncă cu 
lingurita. 

— Mii de bombe! exclamă Antonin. E delicioasă, e o gustare 
minunată. 

— Ai dreptate, recunoscură toţi. 

Cât priveşte buchwheat-cake, sunt un fel de clătite făcută din 
făină, pe care bucătarii negrii o prepară excelent. Se servesc 
fierbinţi şi rumenite. Se acoperă cu unt proaspăt şi apoi se moaie 
în sirop, în felul acesta se formează un fel de clătită cu sirop care 
este foarte suculentă. 

Incepând însă de la orele opt dimineaţa atmosfera în 
vagoanele de dormit devenea insuportabilă din cauza voiajorilor 
care mâncau acolo. Coşurile cu merinde păreau inepuizabile; 
totul era aranjat cu o grijă meticuloasă; se observa că femeile 
prevăzuseră totul. Călătorii mâncau încontinuu până pe la orele 
nouă. Dar cum trebuiau să şi bea, negri le serveau ceşti mari cu 
cafea, care era băutura lor cea mai obişnuită. Іп fiecare 
compartiment se afla şi un filtru cu apă mereu proaspăt; dar 
numai un singur pahar de care se serveşte toată lumea. 

— Lucrul acesta mă dezgustă! Ori ce s-ar zice tot suntem mai 
igienici în Franţa, decât americanii de aici. 

— Da, mii de bombe! râse Antonin. Americanii care se laudă, 
atât de mult cu igiena ar fi bine să-şi aplice aici teoriile lor! Tot 
bătându-şi joc de vechile obiceiuri ale bătrânei Europe, în 

realitate, au păstrat câteva obiceiuri încă sâlbatece. 

Francezii fură foarte mirati şi de egalitatea care domnea între 
călătorii din tren; angajaţii căilor ferate nu erau consideraţi ca 
fiind servitorii publicului, cum se întâmplă în Europa. Dimineaţa, 
în trenuri, ei sunt primii care ocupă lavabourile şi celor care sunt 
mai nerăbdători, le răspund foarte calmi: 

— Când voi termina, îţi va veni şi ţie rândul! 

Controlorii vin şi se aşază în fotoliu lângă voiajori, ca şi cum ar 
fi şi ei călători, cu mâinile în buzunar şi cu picioarele încrucişate. 

Tinerii noştri aventurieri remarcară cum angajaţii stăteau jos, 
nepăsători, în timp ce călătorii şedeau în picioare. 

— Desigur - zise Jean-Paul Leonec, pare avea un dezvoltat 
spirit de observaţie - nu putem pretinde aici, aceiaşi bunăvoință, 
din partea conducătorilor, ca la noi. 

— Aveţi dreptate, zise Laurent Tramel. De altfel toate 
persoanele pe care le vedeţi sunt egale, au primit aceiaşi 
educaţie, câştigă mai mult sau mai puţin, ceea ce nu-i de ajuns 
pentru ca să se creeze între ei o diferenţă ca în ţara noastră; 
America este o ţară prea nouă pentru ca să se poată compara 
obiceiurile ei, cu cele din Europa. Aici, totul se formează, căci, 
altfel cum te gândeşti că s-ar putea stabili o ierarhie între 
asemenea indivizi? Bogăția americană ieste asemănătoare unei 
roţi imense, animată de o mişcare perpetuă; acela care se află 
astăzi în creştet, poate fi mâine zdrobit de formidabila ei 
greutate. Controlorul trenului, va fi poate peste doi ani milionar, 
într-un oraş oarecare, în timp ce bogătaşul din San Francisco, 
ruinat în urma unor speculaţii nenorocite, îşi va reface, averea, 
ocupându-se de o meserie. Din cauza aceasta nu se poate şi nici 
nu va exista o diferenţă de clasă între aceşti indivizi. De altfel, 
toţi sunt egali, o simt, o ştiu şi simt, în general, prin forţa şi 
energia caracterului. Bogaţii ştiu că mâine pot deveni săraci, iar 
săracii speră că vor fi în curând milionari; iată de ce voiajorii şi 
călătorii fraternizează atât de mult între ei. 

intre timp, pasagerii, cu ochii încă somnoroşi, apărură mai 
primitivi şi mai brutali. Cu privirea dură, cu bărbia pronunţată, 
maxilarele puternice, se condensau în aceste expresii, semnele 
caracteristice ale rasei americane, care sunt semnele forţei, ale 
energiei şi ale luptei. Bineînţeles, în timpul acestor lungi călătorii 
se formau mai multe cercuri, unde se juca poker, se discuta. 
Lucrul gel mai distractiv, care mai alunga puţin monotonia unui 
asemenea voiaj, erau mesele, servite de negri. Imbrâcati cu 
veste albe şi pantaloni negri, cu o floare cochetă la butonieră, se 

învârteau în jurul meselor, cu eternul lor surâs pe buze, care lăsa 
să se zărească dinţii lor strălucitori. 

Concepţia politeţii americane în vagoanele-restaurant e foarte 
ciudată, şi eroii noştri fură foarte uimiţi. E absolut interzis ca să 
stai cu pălăria în cap, în timpul mesei. Controlorul trenului 
povesti celor şase francezi, că într-o zi, între Noul Orleans şi un 
alt oraş, un voiajor nu fu servit, pentru că rămase cu pălăria pe 
cap: Degeaba explică el, că este răcit, controlorul rămase 
neînduplecat. 

— Mii de bombe! zise Antonia. Totuşi eu găsesc aceste 
obiceiuri insuportabile. 

Ceea ce era însă într-adevăr practic, era faptul că nu trebuiai 
să te îngrijeşti de bagaje. Incinte de oprirea trenului, un angajat 
al Companiei de transporturi, trecea prin compartiment, îţi lua 
tichetul de bagaje, îţi dădea o adeverinţă, îţi lua adresa şi câteva 
ore mai târziu, primeai bagajele acasă; nu există vamă nici la 
intrarea în statele care compun America şi nici la districtele care 
compun Canada. Acest sistem permitea voiajorilor să coboare 
din tren cu mâinile goale, nu pierdeau nici un minut şi 
economiseau cheltuielile de transport. Toţi voiajorii, îndată ce au 
ieşit din gară sar în tramvaiele electrice care îi transportă la sute 
de kilometri, cu cea mai mare viteză. 

Acestea fură observaţiile pitoreşti pe care le făcură cei şase 
francezi în prima parte a călătoriei de la Quebec la Calgary. 

CAPITOLUL ТУ 
CE VEDEA ATONIN ROSCOS? 


Ajunserâ in modul acesta la Winnipeg, unde trenul se opri mai 
mult timp, permitând astfel celor şase francezi sâ se plimbe 
putin prin oraş. 

Ei se plimbară foarte liniştiti, fără sa bănuiască teribila 
aventură care-i aşteaptă în vagonul lor. Ar fi vrut să viziteze 
oraşul mai amănunţit, dar orarul trenului nu le permise. Cei doi 
cercetaşi şi cei doi „civili” în curiozitatea lor, ar fi pierdut trenul, 
dacă Laurent Tramel, care avea grijă de toate, nu le-ar fi atras 
atenţia. Imediat, săriră într-un tramvai care trecea în direcţia 
gării, ajunseră la tren, cu un minut înainte de a se pune în mers. 

De data aceasta, trenul fusese împărţit în două; o parte, care 
era compusă din vagoane de lux şi un singur vagon-restaurant, 
în care se aflau eroii noştri. lar restul din vagoane obişnuite. 
Sosind ora mesei, se îndreptară spre vagonul-restaurant unde 
observară că se află foarte puţine persoane. 

Intr-adevăr, cele mai multe dintre mese, nu erau puse. Numai 
cea a francezilor era pusă mai cu atenţie. 

In acest vagon, trecură printr-o aventură extraordinară. 

Antonin Roscos, era aşezat la masă în aşa fel încât vedea într- 
o oglindă, reflectându-se tot coridorul vagonului-restaurant şi în 
fund, o parte din mica cabină unde un servitor, depunea 
mâncărurile şi băuturile înainte de a fi duse la mese. Un chelner 
trecea din masă în masă, notând pe o listă comenzile 
comesenilor, Antonin privea fără să vrea gesturile servitorului, un 
metis indian, care pregătea diverse lucruri în acest oficiu; tot 
privind, îl asculta pe Luc Badoit, care dădea explicaţii curioase, 
dintr-o carte, pe care o cumpărase la Quebec, o carte franceză 
care se numea „De la New York la Noul Orleans”. Relaţiile pe 
саге le dădea Luc erau foarte interesante, deoarece tratau 
despre obiceiurile americanilor în călătorii. 

Senzatia iutelii, îi urmărea pe călători, de-a lungul întregii 
călătorii. Chiar în acel tren, agitația lor era intensă. İn el, „Trenul 
secolului douăzeci”, se putea telefona în orice oraş fără a părăsi 
compartimentul, în acest tren, găseai orice: restaurant, paturi, 
lavabouri, o bibliotecă, o frizerie, un birou de scris, etc. La toate 
staţiile, numeroşi băieţi în uniforme de serviciu ale companiei, 

traversau trenul strigând ,,telegrame” şi primeau depeşele pe 
care călătorii voiau să le trimeată. Un altul striga numele 
destinatarilor, adresati în gară. 

Intrând în staţiile principale, locomotivele fluierau într-una, 
precauţie utilă, de oarece prin multe locuri, trenul traversa 
şosele, lângă care se aflau numeroase linii de tramvai. 

Luc Badoit, continua să dea explicaţii, deodată Antonin îi puse 
mâna pe braţ şi îi şopti: 

— Atentiune! Am observat ceva curios. Faceţi-vă că nu ştiţi 
nimica! 

Liniştit, Luc Badoit închise cartea şi o puse lângă el, în timp ce 
ceilalţi continuară să mănânce liniştiti. 

Ce văzuse oare Antonin? 

Acesta nu dădu nici o explicaţie; nici prietenii lui, nu-i cerură 
lămuriri, căci cunoşteau pe tânărul marsiliez, şi ştiau că atunci, 
când observa pe cineva, ochiul său ager nu scăpa nimic. De 
altfel, obrazul lui Antonin era foarte grav şi trăda chiar oarecare 
nelinişte. 

Ce se întâmplase oare? 

Deodată Antonin pronunţă încet, dar foarte clar, următoarele: 

— Mii de bombe! Să mă fi înşelat oare? Să fie oare posibil? Mu! 
Nu! Nu sunt destul de sigur pentru ca să avertizez pe toţi! In 
orice caz, fiecare pentru el. Oamenii de aici ne-au arătat că le 
suntem perfect indiferenți. Ei de asemenea ne sunt indiferenți: 
aşa că fiecare să se descurce cum poate! 

Jean Paul Leonec, Victor Raguet, Luc Badoit, Laurent Tramel şi 
Patrick Bon rămaseră uimiţi auzind aceste cuvinte din partea lui 
Antonin. Ce însemnau toate acestea? 

İl întrebară din ochi, dar nu îndrăzniră să pună nici o întrebare 
prietenului lor; după o clipă de tăcere, Antonin se aplecă spre ei 
şi le şopti: 

— Nu beti nimic, din ce ni se serveşte! 

Acest avertisment era atât de extraordinar, încât prietenii lui 
Antonin, râmaseră mai întâi stupefiati; apoi, cunoscând bine pe 
Antonin, îşi ziseră în sinea lor, că Antonin nu le-ar fi dat acest sfat 
curios, dacă nu ar fi avut motive serioase. 

Pentru a-i arăta că au înţeles acest sfat, făcură cu toţii un 
semn aprobator din cap. 

De abia atunci obrazul lui Antonin se însenină, şi începând să 
râdă, cercetaşul nostru, strigă: 

— Mii de bombe! Am foame de lup! Daţi-mi ceva să mănânc! 

Felul cum pronunt se, arăta însă neliniştea sa, deoarece nici 

nu atinse mâncarea din fatâ. 

Prietenii lui erau din ce în ce mai neliniştiti; iar curiozitatea lor 
fu şi mai mare, când în sticlele pe care le aduse chelnerul nu 
observară nimic suspect. Când acesta, îi părăsi, pentru i se duce 
la altă masă, Antonin pronunt. Din nou avertismentul precedent: 

— Lăsaţi pe mine!... Şi în special, nu beti nimic! 

Şi masa continuă mai departe. Cei şase francezi nu mai 
schimbară între ei, decât cuvinte banale, în legătură cu masa, 
sau cu proiectele lor. Ei observară, că toţi comesenii, fără nici o 
bănuială, băuseră vinul şi apa servită la mese. Desigur, Antonim 
era singurul care văzuse, ce văzuse, şi care îi determină pe ei să 
nu bea nimic. Jean Leonec, nu se mai putu însă abtine, şi cum în 
acel moment, nu se afla nici un chelner lângă masa lor, întrebă: 

— Pentru numele lui Dumnezeu! Ce-ai văzut? 

Antonin nu răspunse, decât printr-un gest, un gest bine 
cunoscut care consta în următoarea mişcare: 

Ridică indexul de la mâna dreaptă şi îl apăsă succesiv pe cele 
două pleoape, ceea ce însemna: 

— Tăcere! Ochii mei văd totul. 

Deci, în timpul mesei, cu toate că le fu sete, nu băură nimic. 
Totuşi, paharele lor se goleau regulat, ori de câte ori, Antonin le 
umplea. Cercetaşul marsiliez, profitând de momentele, când 
servitorii şi în special metisul indian îi întorceau spatele, arunca 
conţinutul paharelor într-o frapieră de metal, umplută cu gheaţă, 
şi care se afla într-un colţ al mesei. Prin acest truc, Antonin, făcu 
să creadă, ре metisul suspect, că el şi tovarăşii lui, sorbiră 
băutura servită la masa lor. 

Prietenii se grăbiră să termine masa, pentru a afla, ce văzuse 
Antonin. Aşa că imediat după desert, refuzând cafeaua şi 
lichiorurile, se ridicarâ şi, foarte liniştiti, se retraseră în vagonul 
amatorilor de peisaje. Acest vagon special era compus din două 
părţi: una, amenajată cu geamuri mari şi cu fotolii imense, 
mobile pe axul lor; cealaltă în plin aer, era formată dintr-o 
platformă, înconjurată de o balustradă, pe care se aflau de 
asemenea fotolii. 

La acea oră, cum toţi comesenii mai rămaseră la mese pentru 
a li se servi cafele şi lichiorurile, cei şase francezi erau siguri vor 
rămâne oarecare vreme singuri, pe platformă, încât cele ce ar fi 
vorbit să nu fie auzite de alţii. Pe de altă parte, cum această 
platformă era separată de restul vagonului printr-un perete de 
sticlă, prietenii noştri, aveau tot timpul să schimbe conversaţia în 
cazul când cineva ar fi venit lângă ei. 

CAPITOLUL V 
DESTĂINUIREA MISTERULUI 


— Ei bine! zise Jean Paul, ne spui acuma ce-ai văzut?... 

— Da, da, zise Totor, explicâ-ne!... 

— Desigur, са o să vă explic! Rezemati-va de balustradă; vom 
vorbi în timp ce ne vom face că privim peisajul; în modul acesta, 
cuvintele noastre vor fi duse de vânt. 

Cei doi „civili”, Luc Badoit, cercetaşul, pilotul şi mecanicul se 
adunară lângă Antonim. Fu o conversati rapidă, dar emoţionantă. 

— Mii de bombe! zise Antonin. Nici nu bânuiti ceea ce am 
văzut, şi nici nu o să vie să credeti!... 

— Nu, pe cuvântul meu, habar n-am! răspunse Jean-Paul. 

— Nici eu, zise Luc. _ 

— Ei bine! E foarte simplu, zise Antonin. Ascultati-ma! In timp 
ce aşteptam ca să ne aducă băuturile, într-o oglindă care se afla 
în faţa mea, urmăream maşinal mişcările şi gesturile metisului 
indian care era însărcinat să distribuiască chelnerului sticlele cu 
vin şi apă, cerute de clienţi. Această distribuţie se făcea ре o 
masă, care se afla în oficiul care separa vagonului-restaurant de 
bucătărie. Uşa acestui oficiu era deschisă, şi un joc de oglinzi 
providential îmi permise să observ pe metis, cu toate că acesta 
era invizibil în ochii tuturor comesenilor. Ori, iată ceea ce am 
văzut: са de câte ori metisul apuca о cană sau o sticlă pentru а о 
trece chelnerului, se grăbea cu o dexteritate extraordinară să 
destupe sticlele şi imediat după aceia vărsă în ele conţinutul unui 
mic tub de sticlă, pe care-l scotea din buzunarul hainei sale. 
Probabil că în haina sa, avea o provizie întreagă, căci nu ezita 
nici o secundă; la fiecare sticlă şi la fiecare cană, vărsa la 
repezeală, conţinutul tubului misterios. Lucrul acesta îl făcea cu 
o viteză fantastică, şi am trebuit să privesc de mai multe ori 
pentru a mă convinge, de ceea ce vedeam. Ducându-se şi venind 
încontinuu, chelnerul nu apărea în faţa oficiului, decât pentru a 
lua sticlele. Intre aceste du-te-vino, metisul făcea operaţiile sale 
misterioase, cu agilitatea unui prestidigitator. Dar după cum ştiţi, 
eu mă ocup de trucurile acestea şi că ochii mei, obişnuiţi cu 
aceste mişcări, ştiu să-şi dea seama de gesturile cele mai repezi 
ale mâinilor. Ceea ce eu vedeam perfect, voi, dacă aţi fi observat 
scena din oglindă, în locul meu, nu aţi fi remarcat nimic suspect; 


21 


chiar eu, даса gestul metisului, nu s-ar fi repetat de mai тие 
ori, nu aşi fi putut să observ bine. Dar repetarea continuă a 
aceleaşi mişcări, exercitată cu toate sticlele, repetiţie care 
reprezenta, după cât am numărat eu, douăzeci şi două de tuburi, 
mi-a dat putinţa să observ totul şi să mă conving. 

— Dar la urma urmei, zise Jean Paul, enigma nu e lămurită. 

— Dar ce conţineau tuburile de sticlă, întrebă Victor Raguet? 

— lată, mii de bombe! zise Antonim. Lucrul acesta m-am 
întrebat şi eu. İn orice caz, v-am împiedicat să beti, deoarece 
dacă conţinutul tuburilor, conţine un narcotic, să nu cădem 
victime. _ 

— Un narcotic? zise Luc. In ce scop? 

— İn orice caz, zise Patrick Bon, nu vom întârzia ca să ştim. Eu 
nu cred ca să fie otravă. Dacă ar fi otravă şi dacă toţi călătorii 
care au mâncat astăzi în vagonul restaurant vor fi apucati de 
dureri stomacale şi vor cădea în comă, faptul acesta va produce 
o anchetă imediată, arestarea tuturor angajaţilor din tren, şi un 
scandal enorm pe care metisul nu ar fi vrut să-l cauzeze; cred că 
mai curând a fost un narcotic. А 

— Şi eu cred, la fel, zise Antonin. Іп orice caz nu vom întârzia 
ca să aflăm adevărul. Nu avem altceva de făcut, decât să fim 
atenţi; dacă va veni momentul când intervenţia noastră va putea 
evita acţiunea pe care metisul o pregăteşte, vom fi gata ca să ne 
amestecăm în această afacere. 

— Ah! exclamă Jean-Paul. Dragul meu Antonin, tu eşti 
întotdeauna atent la toate. La tine, ideile se nasc şi se înlănţuiesc 
unele cu altele cu o spontaneitate şi o logică admirabilă. Observi 
ceva, şi imediat, tragi consecinţele şi actionezi în aşa fel încât 
aceste consecinţe să nu fie periculoase... 

— Bine! Bine! zise Antonin. Destul cu laudele, dragă Jean Paul; 
dacă ai fi fost aşezat în locul meu, poate că atenţia ti-ar fi fost şi 
ţie atrasă, de cele văzute de mine... 

— In orice caz, zise Laurent Tramel, o nouă enigmă ni se pune: 
ce conţineau tuburile şi ce se va întâmpla? 

— Da, zise Jean Paul, poate că ideile noastre, sunt cam 
exagerate şi e vorba numai de introducerea unuia dintre acele 
produse igienice pe care le întrebuinţează americanii, sub 
pretextul că distrug microbii... 

La cuvintele acestea, toţi începură să râdă, şi cum în acel 
moment, observară că doi călători care fumau, se pregăteau să 
ia aer pe platformă, pronuntarâ împreună, acelaşi cuvânt: 

— Motus!... 

Fascicola cincea din „Comoara Pieilor Roşii” care va apare 
săptămâna viitoare se va numi: 


Tragedia din Expresul Canadian-Pacific. 

- Colecţia romanelor de aventuri 


„AS DE PICA“ 


va lansa o nouă lucrare a ce- 
lebrului romancier Edgar Rice 
‚ Bouroughs, autorul aventurilor lui TARZAN: 


„DIAVOLUL SANGEROS" 


Epopeia măreaţă a luptelor din- 
tre Indieni, descendenţii ultimu- 
lui trib de bedoncoşi, 


O poveste duioasă, pasionantă, 
ce te captivează până la sfârşit 


„DIAVOLUL SANGEROS“ 


va reedita succesul lui „Tarzan“. 

„Diavolul Sângeros“ a fost chiar 

transpus pe ecran şi a rulat la 

cinematograful „Trianon“ sub 
titlu! „Geronimo“. 


La chioșcuri: 


NOROCUL SPÂNZURATULUI 


de George Hawkins 


şi „PERICOLUL ROŞU“ 


de Sam Davis Fox 


25 


